CELEX: 62015TN0532
Language: el
Date: 2015-09-11 00:00:00
Title: Υπόθεση T-532/15 P: Αναίρεση που άσκησε στις 11 Σεπτεμβρίου 2015 ο Z κατά της αποφάσεως που εξέδωσε το Δικαστήριο Δημόσιας Διοίκησης στην υπόθεση F-64/13, Z κατά Δικαστηρίου

18.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/39
            
         Αναίρεση που άσκησε στις 11 Σεπτεμβρίου 2015 ο Z κατά της αποφάσεως που εξέδωσε το Δικαστήριο Δημόσιας Διοίκησης στην υπόθεση F-64/13, Z κατά Δικαστηρίου
   (Υπόθεση T-532/15 P)
   (2016/C 016/49)
   Γλώσσα διαδικασίας: η γαλλική
   
      Διάδικοι
   
   
      Αναιρεσείων: Z (Λουξεμβούργο, Λουξεμβούργο) (εκπρόσωπος: F. Rollinger, δικηγόρος)
   
      Αντίδικος κατ’ αναίρεση: Δικαστήριο της Ευρωπαϊκής Ένωσης
   
      Αιτήματα
   
   Ο αναιρεσείων ζητεί από το Γενικό Δικαστήριο:
   
               —
            
            
               να κρίνει την αίτηση αναιρέσεως παραδεκτή και βάσιμη·
            
         
               —
            
            
               ως εκ τούτου, να αναιρέσει την απόφαση του Δικαστηρίου Δημόσιας Διοίκησης της Ευρωπαϊκής Ένωσης (δεύτερο τμήμα) της 30ής Ιουνίου 2015 στην υπόθεση F-64/13, Z κατά Δικαστηρίου της Ευρωπαϊκής Ένωσης·
            
         
               —
            
            
               να δεχθεί τα αιτήματα του δικογράφου της προσφυγής στην υπόθεση F-64/13·
            
         
               —
            
            
               να καταδικάσει τον αντίδικο στα δικαστικά έξοδα·
            
         
               —
            
            
               να αναγνωρίσει την επιφύλαξη του αναιρεσείοντος ως προς κάθε άλλο δικαίωμα, απαίτηση, ισχυρισμό και μέσο παροχής ένδικης προστασίας.
            
         
      Λόγοι αναιρέσεως και κύρια επιχειρήματα
   
   Προς στήριξη της αιτήσεως αναιρέσεώς του, ο αναιρεσείων προβάλλει έξι λόγους.
   
               1.
            
            
               Ο πρώτος λόγος αναιρέσεως αφορά προσβολή των στοιχειωδών δικαιωμάτων άμυνας.
            
         
               2.
            
            
               Ο δεύτερος λόγος αναιρέσεως αφορά πλάνη περί το δίκαιο, καθόσον ο λόγος ακυρώσεως που αφορούσε την αναρμοδιότητα της επιτροπής διοικητικών ενστάσεων και το παράνομο του άρθρου 4 της αποφάσεως του Δικαστηρίου της 4ης Μαΐου 2004 (1) απορρίφθηκε, κατά πρόδηλη παραβίαση της αρχής της νομιμότητας, της γραμματικής ερμηνείας και της ιεραρχήσεως των κανόνων του δικαίου της Ευρωπαϊκής Ένωσης.
            
         
               3.
            
            
               Ο τρίτος λόγος αναιρέσεως αφορά προσβολή του δικαιώματος αποτελεσματικής ένδικης προσφυγής, όσον αφορά ειδικότερα τον περιορισμένο έλεγχο, εκ μέρους του Δικαστηρίου Δημόσιας Διοίκησης (στο εξής: ΔΔΔ), του περιεχομένου των εκθέσεων βαθμολογίας.
            
         
               4.
            
            
               Ο τέταρτος λόγος αναιρέσεως αφορά πλάνη περί το δίκαιο καθόσον, στην αναιρεσιβαλλομένη απόφαση, το ΔΔΔ δεν έλαβε θέση ως προς το αίτημα λήψεως μέτρων οργανώσεως της διαδικασίας.
            
         
               5.
            
            
               Ο πέμπτος λόγος αναιρέσεως αφορά την αδικαιολόγητη άρνηση ελέγχου του βασίμου των επικρίσεων τις οποίες εξέφρασε ο αναιρεσείων και την παράλειψη να ληφθούν υπόψη οι απόψεις τις οποίες εξέφρασε η επιτροπή αξιολογήσεως.
            
         
               6.
            
            
               Ο έκτος λόγος αναιρέσεως αφορά πλάνη περί το δίκαιο καθόσον, στην αναιρεσιβαλλομένη απόφαση, το ΔΔΔ δέχθηκε ότι ο αναιρεσείων υποχρεώθηκε να υποβάλει αίτηση δυνάμει του άρθρου 90, παράγραφος 1, του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης, προκειμένου να αποζημιωθεί, κατόπιν της καθυστερημένης καταρτίσεως της εκθέσεως βαθμολογίας του.
            
         
      (1)  Απόφαση του Δικαστηρίου της 4ης Μαΐου 2004, περί της ασκήσεως των εξουσιών που απονέμει ο Κανονισμός Υπηρεσιακής Καταστάσεως των υπαλλήλων της Ευρωπαϊκής Ένωσης στην αρμόδια για τους διορισμούς αρχή, καθώς και το Καθεστώς που εφαρμόζεται στο λοιπό προσωπικό της Ευρωπαϊκής Ένωσης στην αρμόδια για τη σύναψη συμβάσεων εργασίας αρχή.